Sa India, 3 milyong batang babae ang hindi nakakapag-aral.
Isa kada tatlong batang babae edad 10-14.
Pero ang “Pag-aralin ang mga Batang Babae” ay binabago iyan.
Ang ideyang nananaig dito ay
ang kambing ko ay yaman at ang anak na babae ay utang.
At ito ay talagang tungkol sa pagbabago ng pag-iisip na iyan.
Ang pangalan ko ay Bhagwanti.
Bago ako pumasok sa eskwela, gagawin ko muna ang gawaing-bahay:
magluto, maghugas, ipapastol ang mga kambing para kumain.
Minsan, naglilinis din ako ng bahay.
Una sa lahat, sa bawat nayon na pinupuntahan namin
meron kaming makikilalang bolunter sa kumunidad.
Ang mga bolunter ay kabataan, nakapag-aral, at may puso.
Sila mismo gustong makakita ang pagbabago.
Mag-babahay-bahay sila, hahanapin ang bawat batang babaeng hindi nag-aaral.
Tapos, uupo sila kasama ang kumunidad.
At bubuo ng plano kasama sila para
madala ang mga kabataang babae pabalik sa paaralan.
Ang mga bolunter o ‘Balikas’ ay katuwang ng mga paaralan para
masiguradong ligtas sila at may palikurang pambabae.
Tumutulong din sila sa pagtuturo sa mga batang babae.
Tapos, ang “Grupong Balika’ na bolunter ay pupunta sa silid-aralan
ng mga paaralan ng gobyerno
at magsasagawa ng balik-aral sa Hindi, Ingles, at Matematika
para masigurong lahat ng mga bata -babae at lalake,
ay talagang nakukuha ang angkop at tamang kaalaman.
Ito ay tungkol sa bawat batang babae na babalik sa eskwela.
Ito ay tungkol sa bawat batang babaeng magiging parte ng nagbabagong mundo.
Ito ay tungkol sa bawat batang babaeng magiging dahilan ng pagbabago sa pamilya,
at ito ay tungkol sa bawat batang babaeng magiging pagbabago
sa kumunidad sa pangkalahatan.
Pinupunto natin ang mas maayos na kalusugan, mas mabuting sahod.
Pinupunto natin ang mas angkop na edukasyon, para ito sa bawat bata.
Mayroong 50, 60 porsyento ng mga batang babae sa Rajasthan ang kinasal
ng mas bata sa 18.
Sa buong bansa, ang porsyento ng batang-kasalan ay mataas.
Maraming mga bata din, mga 10-15 porsyento
ang kinasal ng mas mababa sa edad na 10.
Ikinasal ako ng mga magulang ko noong ako ay 14.
Nag-aaral ako sa ika-8 baitang. Pumayag ang magiging biyenan ko
na ituloy ko ang pag-aaral ko pero nang lumabas ang resulta ng mga
pagsusulit ko, hindi sila tumupad sa pangako nila.
Isa si Neelam sa 10,000 Balikas ng Pag-aralin ang mga Batang Babae.
Natulungan nila ang may dalawang milyong bata.
Gusto ko maging guro pagtapos ko mag-aral at tuturuan ko ang ibang batang babae
dahil kapag nakapag-aral ka mayroon kang lakas ng loob,
makakatayo ka sa sarili mong paa, makakahanap ng trabaho
at suportahan ang pamilya sa gastusin.
Bawat dagdag na taon ng pag-aaral ng isang babae ay pagtaas sa sahod niya ng 20%.
Sa huling 10 taon, ipinagmamalaki kong sabihin na nakahanap tayo
at nakapag-balik ng 150,000 mga batang babae sa eskwela
na ngayon ay kabilang at patuloy na nag-aaral sa eskwela at natututo.